6.3.2009 Jurnalul Oficial al Uniunii Europene L 62/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 175/2009 AL CONSILIULUI din 5 martie 2009 de modificare a Regulamentului (CE) nr. 1210/2003 privind anumite restricții specifice în relațiile economice şi financiare cu Irak CONSILIUL UNIUNII EUROPENE, având în vedere Tratatul de instituire a Comunității Europene, în special articolele 60 și 301, având în vedere Poziţia comună 2009/175/PESC a Consiliului din 5 martie 2009 de modificare a Poziţiei comune 2003/495/PESC cu privire la Irak (!), având în vedere propunerea Comisiei, întrucât: (1) În conformitate cu Rezoluția 1483 (2003) a Consiliului de Securitate al Organizaţiei Națiunilor Unite, articolul 2 din Regulamentul (CE) nr. 1210/2003 al Consiliului privind anumite restricții specifice în relațiile economice și financiare cu Irak () a prevăzut regimuri specifice în ceea ce priveşte plățile pentru petrolul, produsele petroliere și gazele naturale exportate din Irak, în timp ce articolul 10 din regulamentul menționat a prevăzut regimuri specifice cu privire la faptul că anumite active irakiene nu pot face obiectul unor acţiuni în justiție. Aceste regimuri specifice au fost aplicate până la 31 decembrie 2008. (2?  Rezoluția 1859 (2008) a Consiliului de Securitate al Organizaţiei Naţiunilor Unite și Poziţia comună 2009/175/PESC prevăd ca ambele regimuri specifice să se aplice până la 31 decembrie 2009. Este oportună modificarea Regulamentului (CE) nr. 1210/2003 în consecință. (3) Pentru a garanta eficacitatea măsurilor prevăzute în prezentul regulament, acesta trebuie să intre în vigoare imediat, ADOPTĂ PREZENTUL REGULAMENT: Articolul 1 Regulamentul (CE) nr. 1210/2003 se modifică după cum urmează: la articolul 18, alineatul (3) se înlocuiește cu următorul text: „(3)  Articolele 2 și 10 se aplică până la 31 decembrie 2009.” Articolul 2 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 5 martie 2009. () A se vedea pagina 28 din prezentul Jurnal Oficial. () JO L 169, 8.7.2003, p. 6. Pentru Consiliu Președintele M. RÎMAN